เป็นทั้งเวลาเดินและเวลานั่งครับ
สวัสดีค่ะ อาการที่รู้สึกเอียงไปทางซ้าย อาจเป็น- อาการมึนหัว เวียนหัว ซึ่งอาจเกิดจากการเปลี่ยนท่าทางเร็วไป เช่น นั่งหรือนอนอยู่แล้วลุกขึ้นทันที เป็นต้น หรือร่างกายขาดน้ำ จากการดื่มน้ำน้อย เป็นไข้ มีภาวะโลหิตจาง หรือเกิดจากมีความเครียด วิตกกังวล พักผ่อนไม่เพียงพอ- อาการเมารถ เมาเรือ- ผลจากการดื่มแอลกอฮอล์- ผลจากการใช้สารเสพติดชนิดต่างๆ- ผลข้างเคียงจากการทานยาบางชนิด- เป็นอาการเซ (Ataxia) เป็นภาวะของกล้ามเนื้อที่ทำงานไม่ประสานงานกัน ทำให้ไม่สามารถเคลื่อนไหวร่างกายได้ตามต้องการ การเคลื่อนไหวหรือการทรงตัวได้ไม่ดี เช่น ขณะเดิน นั่ง หรือนอนแล้วลุกขึ้นยืนมีอาการเซ ซึ่งอาจเกิดจากการบาดเจ็บของสมองและศีรษะจากอุบัติเหตุ มีโรคหลอดเลือดในสมอง มีเนื้องอกในสมอง เป็นต้นในเบื้องต้น ควรนอนหลับพักผ่อนให้เพียงพอ ดื่มน้ำเปล่ามากๆ เปลี่ยนท่าเวลานั่งหรือนอนช้าๆ ไม่ดื่มที่มีแอลกอฮอล์และคาเฟอีน หากยังคงรู้สึกว่ามีการเอียง โดยเฉพาะเวลาเดิน ก็ควรไปพบแพทย์เพื่อตรวจหาสาเหตุและรักษาค่ะ